Държавен вестник, бр. 85, 2007 г., стр. 22

С Т Р .  22
Д Ъ Р Ж А В Е Н   В Е С Т Н И К
Б Р О Й  85
(6) След представяне на необходимите до-
кументи и провеждане на успешни тестове за
установяване на техническата готовност на
участника за комуникация с ЕСРОТ чрез
SWIFT и/или WEB-базирания интерфейс на
ЕСРОТ при използването на УЕП се подписва
споразумение за участие в ЕСРОТ между БНБ
и участника.
(7) Българската народна банка си запазва
правото да откаже на кандидат достъп до учас-
тие в ЕСРОТ, без да посочва причините за това.
(8) Българската народна банка поддържа
актуален списък на участниците в ЕСРОТ на
официалната си интернет страница.
(9) Документите по тази наредба, издадени
на чужд език, следва да бъдат придружени от
заверен превод на български език.
(10) Участниците уведомяват БНБ за про-
мени в обстоятелствата по този член в деня на
настъпване на съответната промяна.
Чл. 6. (1) Участието в ЕСРОТ се прекратява
едностранно от БНБ в случаите, когато:
1. е отнет лицензът на участник в ЕСРОТ
или е открито производство по несъстоятелност;
2. е взето решение от компетентния орган на
участника за прекратяването му;
3. участникът е престанал да отговаря на
изискванията на чл. 4 и 5;
4. спрямо участник в случаите, предвиде-
ни в закон, са наложени мерки, ограничава-
щи извършването на инвестиционни услуги
и дейности.
(2) Участникът уведомява БНБ в деня на
настъпване на съответното обстоятелство
по ал. 1.
(3) Участието в ЕСРОТ може да се прекрати
по искане на участника с едномесечно предиз-
вестие. В срока на предизвестието участникът
е длъжен да прехвърли воденето на притежава-
ните от него и негови клиенти ДЦК при друг
участник в ЕСРОТ. Предварително договорени
сделки, чийто вальор съвпада или е след дата-
та, на която се прекратява неговото участие, не
се регистрират от ЕСРОТ.
Чл. 7. Българската народна банка води ре-
гистър на резервен обезпечителен фонд, създа-
ден по реда на чл. 56 от Наредба № 3 от 2005 г.
за паричните преводи и платежните системи
(обн., ДВ, бр. 81 от 2005 г.; изм., бр. 15 и 24 от
2006 г., бр. 10 от 2007 г.), при спазване на след-
ните условия:
1. регистърът за ДЦК се открива въз основа
на писмено искане до управление “Фискални
услуги” в БНБ, подписано от представляващи-
те резервен обезпечителен фонд лица;
2. по регистъра се отразяват само сделките
по чл. 16, ал. 1, т. 2 и 3 без движение по разпла-
щателните сметки, сключени от фонда на вто-
ричния пазар по реда на чл. 17;
3. обратното изкупуване на ДЦК при репо
сделки по т. 2 се извършва след писмено уве-
домление от оператора на фонда до управление
“Фискални услуги”.
Г л а в а  в т о р а
ПРИДОБИВАНЕ НА ДЪРЖАВНИ ЦЕННИ
КНИЖА НА ПЪРВИЧНИЯ ПАЗАР
Чл. 8. (1) На първичния пазар ДЦК се при-
добиват чрез аукциони, организирани и провеж-
дани от БНБ чрез АДЦК.
(2) Участници в АДЦК могат да бъдат пър-
вичните дилъри на ДЦК, избрани от Минис-
терството на финансите по реда на Наредба № 15
от 2007 г., които разполагат с технически сред-
ства за комуникация за изпращане на поръчки
за участие в аукциони и получаване на уведом-
ления от БНБ. Технически средства за комуни-
кация, които могат да се използват, са: SWIFT,
WEB-базирания интерфейс на АДЦК при из-
ползване на УЕП и телекс. Други технически
средства могат да се използват само след като
МФ и БНБ уведомят участниците, че имат го-
товност за тяхното въвеждане.
(3) Първичните дилъри се допускат до учас-
тие в АДЦК от комисия, определена от начал-
ника на управление “Фискални услуги” в БНБ,
която включва трима постоянни и трима резер-
вни членове.
(4) Въз основа на официално обявения от
Министерството на финансите списък на из-
браните първични дилъри комисията по ал. 3
организира провеждането на тестове с всеки
първичен дилър за установяване на техничес-
ката му готовност за подаване на поръчки съг-
ласно правилата на системата и допуска съот-
ветния първичен дилър до участие в АДЦК след
успешното провеждане на тестовете, като оси-
гурява достъп на упълномощените от него лица
за подаване на поръчки. За първични дилъри,
които са били участници в АДЦК, може да не се
провеждат нови тестове.
(5) При необходимост участниците в АДЦК
участват в тестовете, свързани с развитието и
усъвършенстването на системата, за което МФ
и БНБ предварително ги уведомяват.
(6) Участието в АДЦК се прекратява еднос-
транно от БНБ в случаите, когато:
1. по решение на министъра на финансите
участникът в АДЦК е изключен от списъка на
първичните дилъри—считано от датата, посо-
чена в решението;
2. е прекратено участието в ЕСРОТ по реда
на чл. 6;
3. не са проведени успешно тестовете по реда
на ал. 5.
(7) Българската народна банка поддържа
актуален списък на участниците в АДЦК на
официалната си страница в интернет.
Чл. 9. (1) Българската народна банка про-
вежда аукциони за ДЦК в понеделник. По
решение на министъра на финансите БНБ
може да провежда аукциони и в други дни от
седмицата.
(2) Когато определеният по ал. 1 ден не е
работен, аукционът се провежда следващия
работен ден.